18 septembrie 2019

Comunicat de presă

Bursa locurilor de muncă pentru absolvenți –18 octombrie 2019

Agenția Judeţeană pentru Ocuparea Forței de Muncă Caraş-Severin anunță organizarea bursei locurilor de muncă pentru absolvenți în data de 18 octombrie 2019. Evenimentul va avea loc la nivel naţional și are ca scop facilitarea accesului absolvenților la locurile de muncă disponibile și interacțiunea directă cu agenții economici.

Bursa locurilor de muncă pentru absolvenți reprezintă o oportunitate de a cunoaște mai bine piața muncii, ofertele de locuri de muncă, pentru ca aceștia să poată alege un loc de muncă conform pregătirii lor profesionale sau să se informeze despre ocupațiile cu posibilități mai mari de angajare pe termen mediu și lung. La acest eveniment pot participa și celelalte categorii de persoane care nu au loc de muncă sau care doresc schimbarea acestuia.

Locațiile de desfășurare a bursei în judeţul Caraş-Severin, programul, numărul estimativ al locurilor de muncă oferite de angajatori, precum și alte detalii, vor fi anunțate în timp util, de aceea, recomandăm persoanelor interesate să urmărească site-ul ([www.anofm.ro](http://www.anofm.ro) – sectiunea dedicată AJOFM Caraş-Severin) și pagina de facebook (https://www.facebook.com/carasseverin.agentia.3) ale Agenției Judeţene pentru Ocuparea Forței de Muncă Caraş-Severin.

Totodată, agenții economici din judeţul Caraş-Severin care doresc să participe la această acțiune se pot adresa AJOFM Caraş-Severin la sediul acesteia din Reşiţa, str Traian Lalescu nr 17 (tel 0255/212160) sau la sediile punctelor de lucru ale acesteia din judeţ, datele de contact ale acestora fiind disponibile pe pagina [www.anofm.ro](http://www.anofm.ro) la secțiunea dedicată AJOFM Caraş-Severin /Contact/Contact Agenţii locale.

Precizăm faptul că participarea la Bursa locurilor de muncă pentru absolvenți este gratuită atât pentru angajatori cât şi pentru persoanele aflate în căutarea unui loc de muncă.

Agenția Județeană pentru Ocuparea Forței de Muncă Caraş-Severin